|  |
| --- |
| **Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն**  **«ՍԻՄՈՆԱ»**  **ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅՈՒՆ** |

**ՀՀ ՍՅՈՒՆԻՔԻ ՄԱՐԶԻ ԱՐԾՎԱՆԻԿԻ ԲԱԶԱԼՏՆԵՐԻ ՀԱՆՔԱՎԱՅՐԻ «ԱՐԵՎԵԼՅԱՆ» ՏԵՂԱՄԱՍՈՒՄ 2022-2024Թ․Թ․ ԸՆԹԱՑՔՈՒՄ ԵՐԿՐԱԲԱՆԱՀԵՏԱԽՈՒԶԱԿԱՆ ԱՇԽԱՏԱՆՔՆԵՐԻ ՀԱՄԱՌՈՏ ՆԿԱՐԱԳՐՈՒԹՅՈՒՆ**

|  |  |  |
| --- | --- | --- |
| **ՏՆՕՐԵՆ՝** |  | **Ա․ ՍԻՄՈՆՅԱՆ** |

**ԿԱՊԱՆ-2022թ.**

**- Ընկերությունը - «ՍԻՄՈՆԱ» ՍՊԸ**

**- պետական գրացմանհամար՝ 72.110.1044140**

**- գրանցման ամսաթիվ՝ 2018-11-01**

**- իրավաբանական անձի ծածկագիրը - 51315625**

**- ՀՎՀՀ - 09426482**

**- գտնվելուվայրը՝ՀՀ, Սյունիքի մարզ, Կապան, Մ. Ստեփանյան փ., շ.16/11**

Նախատեսվող աշխատանքների նպատակն է Արծվանիկի բազալտի հանքավայրի «ԱՐԵՎԵԼՅԱՆ» տեղամասում իրականացնել երկրաբանահետախուզական աշխատանքներ հետագայում այն շահագործելու համար::

Տեղամասը գտնվում է Արծվանիկի բազալտի հանքավայրի հարավ-արևելյան մասում Արծվանիկ գյուղից 1,4 -1,5կմ հեռավորության վրա և զբաղեցնում է մոտ 6.85 հա մակերես: Բազալտի շերտի տարածումը չի սահմանափակվում ուսումնասիրվող տեղամասի սահմաններով, այլ ձգվում է դեպի հյուսիս, հյուսիս-արևելյան ուղղությամբ ևս 0,5-0,8կմ։ Բազալտի շերտը նստած է վերին յուրայի և ստորին կավճի հասակի խառնակազմ կոնգլոմերատների և կրաքարերի, բազալտային և անդեզիտաբազալտային կազմի հրաբխանստվածքային ապարների՝ տուֆափշրաքարերի և տուֆաավազաքարերի վրա, ինչպես նաև բազալտային կազմի գնդիկավոր լավաների վրա։ Վերջիններս իրենցից ներկայացնում են Արծվանիկի բազալտի հանքավայրի և բազալտային կազմի հրաբխածին ու հրաբխա-նստվածքային ապարների շարունակությունը։ Երկրաբանահետախուզական աշխատանքները նախատեսվում են իրականացնել «ՍԻՄՈՆԱ» ՍՊԸ-ի ֆինանսական միջոցների հաշվին՝ պայմանագրային հիմունքներով:

Աշխատանքների իրականացման նպատակն է պարզել «Արևելյան» տեղամասի բազալտի շերտի վերնամասի՝ խիստ ճեղքավորված բազալտների պիտանելիությունը շինարարական խճի և կոպճի արտադրության, իսկ ստորին մասի թարմ բազալտներինը` բլոկների՝ 8267-95 ՀՍS ԳՈՍՏ-ի, 8736–2014 ՀUS ԳՈՍՏ-ի և 9479-2011 ԳՈՍՏ-ի տեխնիկական պահանջներին համապատասխան վերջնաարտադրանքի արտադրությունը։

Ուսումնասիրվող տեղամասում նախատեսվում է ընտրել համապատասխան խտությամբ հետախուզական ցանց՝ համաձայն շինարարական ավազի, խճի և երեսապատման քարի հանքավայրերի նկատմամբ պաշարների դասակարգման կիրառման հրահանգի ցուցումների: Ըստ նշված հրահանգի տեղամասն իր երկրաբանաձևաբանական առանձնահատկություններով և երկրաբանական հայտանիշների փոփոխականությամբ վերագրվում է 1-ին խմբին:

Տեղամասի ոչ մետաղային օգտակար հանածոն՝ բազալտի շերտը ներկայացված է մերձմակերևութային և մերձհորիզոնական տեղադրմամբ շերտաձև մարմնի տեսքով:

Նախատեսվում է կատարվելիք երկրաբանահետախուզական աշխատանքների

արդյունքներով և պաշարների հաշվարկմամբ կազմել երկրաբանական հաշվետվություն արդյունաբերական կարգով պաշարների հաշվարկմամբ և ՏՏՀ-ի հիմնավորմամբ այն ներկայացնել ՀՀ տարածքային կառավարման և ենթակառուցվածքների նախարարություն դիտարկմանն ու հաստատմանը։

Այդ աշխատանքները կատարվելու են ՀՀ տարածքային կառավարման և ենթակառուցվածքների նախարարությունից երկրաբանական ուսումնասիրության թույլտվություն ստանալուց հետո:

**Հանքավայրի շրջանի աշխարհագրատնտեսական բնութագիրը**

Արծվանիկի բազալտի հանքավայրի «ԱՐԵՎԵԼՅԱՆ» հանքերևակման տեղամասը վարչականորեն գտնվում է ՀՀ Սյունիքի մարզի` Կապան համայնքի Արծվանիկ բնակավայրի վարչական տարածքում, տեղադրված է հարավ-արևելյան ուղղությամբ՝ համանուն գյուղից 1.2-1,5կմ հեռավորության վրա և զբաղեցնում է մոտ 6.85 հա մակերես։

Ուսումնասիրվող տարածքը եզրագծվում է հետևյալ կոորդինատային կետերով`WGS -84 համակարգով:

|  |  |
| --- | --- |
| 1) X1 = 4347683 Y1 = 8627794  2) X2 = 4347534 Y2 = 8627995  3) X3 = 4347403 Y3 = 8627868  4) X5 = 4347377 Y5 = 8627775 | 5) X5 = 4347548 Y5 = 8627610  6) X6 = 4347648 Y6 = 8627598  7) X7= 4347626 Y7= 8627751 |

Տեղամասը գտնվում է Կապան քաղաքից դեպի հյուսիս, հյուսիս-արևելյան ուղղությամբ՝ 14-15կմ հեռավերության վրա, որը Արցվանիկ գյուղի հետ կապված է գրունտային ճանապարհով։

Արծվանիկի բազալտի և բազալտային կազմի հրաբխածին ու հրաբխանստվածքային ապարների հանքավայրը, որը ներկայացված է երեք տեղամասերով՝ «ԱՐԵՎՄՏՅԱՆ», «ԿԵՆՏՐՈՆԱԿԱՆ» և «ԱՐԵՎԵԼՅԱՆ» զբաղեցնում է 3,2-3,5 կմ2 ընդհանուր մակերես, վարչականորեն գտնվում է ՀՀ Սյունիքի մարզի Կապան համայնքի տարածքում, Կապան քաղաքից հյուսիս, հյուսիս-արևելյան ուղղությամբ՝ 14-16կմ հեռավորության վրա։ Նշված տեղամասերը գտնվում են իրարից 0,5-1,0 կմ հեռավորության վրա և տեղադրված են 1065-1140մ բացարձակ բարձրությունների միջև։

«ԱՐԵՎՄՏՅԱՆ» տեղամասը օվալաձև կառուցվածքով տեղադրված է Արծվանիկ գյուղից դեպի հյուսիս-արևմուտք՝1,0կմ հեռավորության վրա և զբաղեցնում է 0,5կմ2 մակերես, «ԿԵՆՏՐՈՆԱԿԱՆ տեղամասը զբաղեցնում է գյուղի անմիջական տարածքը, ձգվում է մոտ 2,6-2,7կմ երկարությամբ, հարավ-արևմուտքից դեպի հյուսիս- արևելյան ուղղությամբ և զբաղեցնում է 2,0-2,2կմ2 մակերես, իսկ «ԱՐԵՎԵԼՅԱՆ» տեղամասը ձագարաձև կառուցվածքով զբաղեցնում է 0,7-0,8կմ2 մակերես, տեղադրված է Արծվանիկ գյուղից դեպի արևելք, հարավ-արևելք՝ 1,5 կմ հեռավորության վրա։

Արծվանիկի բազալտի հանքավայրի սահմաններում, «ԿԵՆՏՐՈՆԱԿԱՆ» տեղամասի հյուսիսային մասում, բազալտների մասին առաջին հետազոտություններ կատարվել են 01․02․1960-ից մինչև 30․10․1960 թ.-ը ընկած ժամանակահատվածում, ՀԽՍՀՄ ՄԽ-ին առընթեր Երկրաբանական վարչության և ընդերքի պահպանության՝ Արծվանիկի երկրաբանահետախուզական խումբի կողմից, որտեղ հաշվարկվել և ներկայացվել են A2 + B + C1 կարգի պաշարներ, որոնց ընդհանուր քանակը կազմել է 797846 մ3, այդ թվում A2 կարգի - 185543մ3, B կարգի - 311356մ3 և C1 կարգի - 300947մ3, որը հաստատվել 30․12․1960թ․ պաշարների տարածքային հանձնաժողովի՝ (ՊՏՀ) կողմից։

**Տեղամասի համառոտ երկրաբանական բնութագիրը:**

Արծվանիկի բազալտների հանքավայրի «Արևելյան» տեղամասը ծագումնաբանորեն կապված է ստորին չորրորդական ժամանակաշրջանի հրաբխականության հետ, որի ժամանակ էլ առաջացել են բազալտային լավաներն ու լավային հոսքերը և դրանց հետ կապված հրաբխածին խառնաքարերն ու հրաբեկորները, ներկայացված առանձին մեղմաթեք շերտերի և ենթաշերտերի տեսքով։

Տեղամասը ընդհանուր առմամբ զուրկ է անտառային ծածկույթից և բնութագրվում է հարթ, մեղմաթեք ռելիեֆով՝ 15-350 և զառիթափ ռելիեֆով՝ արևելյան և հարավային մասերում, որտեղ ռելիեֆի թեքության անկյունը կազմում է 45-600։

Տեղամասի երկրաբանական կառուցվածքում մասնակցում են վերին յուրայի՝ տիտոնի հարկի և ստորին կավճի՝ վալանժին հարկի հասակի նստվածքները, որոնք ներկայացված են խառնակազմ կոնգլոմերատներով, կրաքարերով և նրանց ոսպնյակներով, ինչպես նաև գնդիկավոր լավաներով, բազալտային և անդեզիտա-բազալտային կազմի տուֆախառնաքարերով և տուֆափշրաքարերով։ Վերջիններիս վրա նստած են ստորին կավճի բարրեմի և ապտի հարկի հասակի նստվածքները, ներկայացված կրաքարերով, կրաքարային թերթաքարերով, մերգելներով, ինչպես նաև ավազաքարերով, տուֆաավազաքարերով և կրաքարային ապարների ստվարաշերտով։

Ըստ շրջանի երկրաբանական կառուցվածքի՝ Արծվանիկի բազալտի հանքավայրի «ԱՐԵՎԵԼՅԱՆ» տեղամասը հյուսիս-արևելյան թևում հպման եզրեր ունի ստորին կավճի հասակի կրաքարերի և վերին յուրայի տիտոնի հարկի հասակի նստվածքների հետ, իսկ հարավային մասում՝ վերին յուրայի քիմերիջ-տիտոնի՝ հարկի հասակի տուֆախառնաքարերի և տուֆափշրաքարերի հետ:

Բազալտի շերտի տարածումը չի սահմանափակվում ուսումնասիրվող տեղամասի սահմաններով, այլ ձգվում է դեպի հյուսիս, հյուսիս-արևելյան ուղղությամբ ևս 0․5-0․8կմ։ Բազալտի շերտը նստած է վերին յուրայի և ստորին կավճի հասակի խառնակազմ կոնգլոմերատների և կրաքարերի, բազալտային և անդեզիտաբազալտային կազմի հրաբխանստվածքային ապարների՝ տուֆափշրաքարերի և տուֆաավազաքարերի վրա, ինչպես նաև բազալտային կազմի գնդիկավոր լավաների վրա։

Վերջիններս իրենցից ներկայացնում են Արծվանիկի բազալտի հանքավայրի և բազալտային կազմի հրաբխածին ու հրաբխա-նստվածքային ապարների շարունակությունը։

Տեղամասի օգտակար հանածոն՝ բազալտային շերտը ներկայացված է մերձմակերևութային և մերձհորիզոնական տեղադրմամբ շերտաձև մարմնի տեսքով:

Նախկինում իրականացված երկրաբանահետախուզական աշխատանքների արդյունքները վկայում են այն մասին, որ ուսումնասիրման համար առանձնացված և ընդերքի տեղամասի սահմաններում պարփակված բազալտի շերտը, որը վերևից և ներքևից սահմանափակված է հրաբխանստվածքային տարատեսակ խառնաքարերով և հրաբխային խարամի շերտերով ու ենթաշերտերով, ձևաբանորեն ներկայացված է սակավաթեք տեղադրմամբ շերտաձև մարմնի տեսքով։

Համաձայն “Инструкция по применению клссификации запасов к месторождениям строительного и облицовочного камня" հրահանգի հանձնարարականների, Արծվանիկի բազալտի հանքավայրի «ԱՐԵՎԵԼՅԱՆ» տեղամասը ըստ երկրաբանական կառուցվածքի բարդության և պինդ օգտակար հանածոյի որակի փոփոխականության աստիճանի, կարելի է վերագրել 1-ին խմբին:

**ԾՐԱԳՐՎՈՂ ԵՐԿՐԱԲԱՆԱՀԵՏԱԽՈՒԶԱԿԱՆ ԱՇԽԱՏԱՆՔՆԵՐԻ**

**ՄԵԹՈԴԻԿԱՆ ԵՎ ԾԱՎԱԼՆԵՐԸ**

Երկրաբանահետախուզական աշխատանքների ծրագիրը կազմված է

«Երկրաբանահետախուզական աշխատանքների ծրագրերի կազմման» և «Պաշարների դասակարգման կիրառման» հրահանգների պահանջներին համապատասխան:

Հանքավայրի հետախուզման մեթոդիկան ընտրելիս հաշվի են առնվել ոչ մետաղային օգտակար հանածոյի՝ բազալտի և բազալտային կազմի ապարների մարմնի երկրաբական կառուցվածքի բարդության աստիճանը, բազալտի շերտի տեղադրման պայմանները, տարածական դիրքն ու ձևը, տեղամասի լեռնատեխնիկական պայմանները, չափերը և ռելիեֆի առանձնահատկությունները:

**Նախապատրաստական շրջան և ծրագրային աշխատանքներ**

Մինչև ծրագրի նախահաշվային փաստաթղթերի կազմելը, անհրաժեշտ է ծանոթանալ ֆոնդային և հրատարակված նյութերին, ինչպես նաև գործող հրահանգներին և ստանդարտներին:

Երկրաբանահետախուզական աշխատանքների մեթոդիկան կկազմվի երկրաբանների կողմից տեղամասի տեղազննումից հետո՝ պայմանագրային հիմունքներով:

**Տոպոմարկշեյդարական աշխատանքներ**

Նախատեսվում է հետախուզվող տեղամասում կատարել 1:2000 մասշտաբի

տոպոգրաֆիական հանույթ 7.0 հա զբաղեցնող տարածքում, հետախուզական հորատանցքերի գործիքային տեղադրմամբ։

**Երկրաբանահանույթային աշխատանքներ**

Տեղամասի 1:2000 մասշտաբի տոպոգրաֆիական հիմքի վրա կատարել

երկրաբանահանույթային աշխատանքներ, երկրաբանական քարտեզի կազմամբ:

**Հորատման աշխատանքներ**

Հորատանցքերը նախատեսվում է հորատել օգտակար հանածոյի մարմնի՝ բազալտային շերտը ամբողջ հզորությամբ բացելու և նմուշարկելու համար: Աշխատանքները կիրականացվեն սյունակային հորատման ուղղաձիգ հորատանցքերի հորատման միջոցով:

Հորատումը կիրականացվի 112մմ տրամագծով կարծր համաձուլվածքային թագիկների օգտագործմամբ, ապահովելով 90-100% հորատահանուկի ելք։ Հորատումը իրականացվելու է СКБ-4 մակնիշի ինքնագնաց հորատման հաստոցով:

Նախատեսվում է հորատել թվով 4 հորատանցքեր, մինչև 15մ խորությամբ, ընդամենը 60գծ.մ ծավալով: Բոլոր հորատանցքերը կենթարկվեն հանուկային նմուշարկման:

**Փորձնական հանույթ**

Լեռնային զանգվածից պիտանի բլոկների ելքի որոշման նպատակով նախատեսվում է մեկ փորձնական բացահանքի անցում 10x5x3մ չափերով՝ 150մ3 ծավալով չհողմնահարված (թարմ) բազալտներով:

Փորձնական հանույթը կկատարվի մեխանիկական եղանակով՝ էքսկավատորի միջոցով:

**Փորձնական սղոցում**

Թարմ բլոկներից երեսապատման սալիկների ելքը որոշելու նպատակով նախատեսվում է փորձնական սղոցման ենթարկել մինչև 50.0մ3 ծավալով կոպտամշակված տարբեր կարգերի բլոկներ: Փորձնական սղոցում կիրականացվի Կապան քաղաքում գործող «ՆՈՐՈԳՇԻՆ» ՍՊԸ-ի քարամշակման արտադրամասում:

**Նմուշարկում**

Բազալտները նախատեսվում են ուսումնասիրել որպես երեսապատման և շինարարական խճի ու ավազի ստացման հումք: Նմուշարկումն իրականացվելու է հորատանցքերի հորատահանուկից, մերկացումներից և փորձնական բացահանքից:

Օգտակար հանածոյի՝ բազալտի ֆիզիկամեխանիկական հատկությունները որոշելու նպատակով նախատեսվում է.

- հորատահունուկի նմուշարկումը (սեկցիայի երկարությունը մինչև 5մ) իրականացնել

անըդհատ տիրույթներով – 12 նմուշ,

- մենաքարի նմուշ բացահանքից - 2 նմուշ (20x20x20սմ),

- մենեքարի նմուշ մերկացումներից - 4նմուշ(20x20x20սմ)

- քիմիական կազմը որոշելու նպատակով - 2 նմուշ,

- քարաբանական կազմի ուսումնասիրություն - 2 նմուշ,

Ընդամենը՝ 22 նմուշ։

**Լաբորատոր ուսումնասիրություններ**

Վերցված բոլոր նմուշները պետք է ենթարկվեն համապատասխան լաբորատոր

ուսումնասիրությունների և փորձարկումների «Անալիտիկ» ՓԲԸ-ի լաբորատորիայում:

**Ճանապարհների եվ հորատման հարթակների շինարարություն**

Հորատման ժամանակ կօգտագործվեն նախկինում կառուցված ճանապարհները:

Նախատեսվում է 4 հորատման հարթակների մաքրում մեխանիկական եղանակով՝ 3- րդ 4-րդ կարգի ապարներում:

Այս աշխատանքների ծավալները ստորաբաժանվում են՝

4 հորատման հարթակ: Մեկ հորատման հարթակի մակերեսը կկազմի 50մ2(10մx5մ):

Ընդհանուր մակերեսը կկազմի՝ 50 x 4 = 200մ2:

Վերականգնման ենթակա հողաշերտի ծավալը կկազմի.

200 x 0.2 = 40 մ3:

**ՀՈՂԵՐԻ ՌԵԿՈՒԼՏԻՎԱՑԻԱ**

Հողի վերին շերտի պահպանության նպատակով նախագծով նախատեսվում է

հորատահարթակների կառուցման և փորձնական բացահանքի անցման ժամանակ հանել հողի շերտը, պահեստավորել հորատահարթակների և բացահանքի հարևանությամբ, իսկ աշխատանքների ավարտից հետո, լանդշաֆտի վերականգնման նպատակով, հետ փռել:

Ռեկուլտիվացիայի ենթակա հողերի ծավալը հաշվարկվում է հորատաման

Հարթակների-200 մ2 և փորձնական բացահանքի-50 մ2 մակերեսներից: Հողաբուսական շերտը վերականգնվում է 0.2մ խորության վրա:

Վերականգնման ենթակա ըդհանուր մակերեսը կազմում է 250մ2:

Վերականգնման ամբողջ ծավալը կկազմի.

250մ2 x 0.2մ = 50.0մ3

Վերականգնումը կատարվելու է ձեռքով III-րդ կարգի գրունտներով:

Ռեկուլտիվացիայի գումարը կկազմի.

50.0մ3 x 2500 դրամ =125.0 հազ. դրամ

**Փոխհատուցում հողօգտագործման համար**

Երկրաբանահետախուզական աշխատանքների ընթացքում ժամանակավորապես օգտագործումից դուրս եկած հողերի ընդհանուր մակերեսը կկազմի.

- հորատման հարթակներ 4 x 50 = 200մ2

-փորձնական բացահանք-50 մ2

Ընդամենը 250մ2 կամ 0.025 հա:

Հողօգտագործման համար վնասի փոխհատուցման գումարը համայնքներին կկազմի.

0.025 հա x 2500 դրամ = 62.5 հազ. դրամ

**ՇՐՋԱԿԱ ՄԻՋԱՎԱՅՐԻ ԲԱՂԱԴՐԻՉՆԵՐԻ ՎՐԱ ՀՆԱՐԱՎՈՐ ԱԶԴԵՑՈՒԹՅՈՒՆՆԵՐԻ ԲՆՈՒԹԱԳԻՐԸ**

Ծրագրավորված երկրաբանական ուսումնասիրության աշխատանքերի իրականացման ընթացքում աննշան տեխնածին ճնշումներ են դրսևորվելու մթնոլորտի, մակերևութային ջրերի, հողային ծածկույթի, բուսական և կենդանական աշխարհի, ինչպես նաև լանդշաֆտային ամբողջականության վրա:

**Մթնոլորտային օդ.**

Հորատանցքերի անցման նպատակով կիրառվող աշխատող սարքավորումներն ու ավտոտրանսպորտը դառնալու է աննշան քանակությամբ վնասակար գազերի և փոշու արտանետման աղբյուր, փոշեգոյացում տեղի է ունենալու նաև փորձնական հանույթի բացահանքի սահմաններում:

Նախնական հաշվարկներին համաձայն, ուսումնասիրության տարածքում վնասակար գազերի (ազոտի օքսիդ, ածխածնի երկօքսիդ, մուր) առավելագույն կոնցենտրացիաները լինելու են նորմատիվային փաստաթղթերով ամրագրված սահմանային թույլատրելի խտություններից զգալիորեն ցածր:

**Ջրային ավազան.**

Ջրային ռեսուրսների աղտոտում տեղի չի ունենա, քանի որ տեղամասի տարածքում գրունտային ջրերը բացակայում են, իսկ երկրաբանահետախուզական աշխատանքների տեխնոլոգիայով արտահոսքեր չեն նախատեսվում: Խմելու և տեխնիկական ջուրը բերվելու է պայմանագրային հիմունքներով՝ Եղվարդ բնակավայրի ջրագծից:

**Հողային ծածկույթ.**

Հողի վերին շերտի պահպանության նպատակով նախագծով նախատեսվում է հորատահարթակների կառուցման և փորձնական հանույթի ժամանակ հանել հողի շերտը, պահեստավորել հարթակների անմիջական հարևանությամբ, իսկ աշխատանքների ավարտից հետո, լանդշաֆտի վերականգնման նպատակով, հանված հողը հետ փռել: Հանված հողերի պահպանման հատուկ պայմաններ չեն նախատեսվում, քանի որ հորատանցքերի հորատումը և փորձնական հանույթը կտևի 2-3 ամսից ոչ ավել, որից հետո կիրականացվի խախտված տարածքների վերականգնում:

**Բուսական և կենդանական աշխարհ.**

Երկրաբանական ուսումնասիրության աշխատանքների բացասական ազդեցությունը հանքավայրի տարածաշրջանի բուսական և կենդանական աշխարհի վրա գրեթե զրոյական է: Ինչպես նշվել է նախնական գնահատման հայտի 2-րդ գլխում, տեղամասի տարածքում բացակայում է համատարած բուսական ծածկը, չկան անտառներ, չեն արձանագրվել բույսերի և կենդանիների կարմիր գրքում գրանցված տեսակներ, հետևաբար երկրաբանական ուսումնասիրության աշխատանքները չեն հանգեցնի տարածքի էկոհամակարգերի վրա նշանակալից բացասական ազդեցությունների դրսևորմանը:

**ՇՐՋԱԿԱ ՄԻՋԱՎԱՅՐԻ ՎՐԱ ՎՆԱՍԱԿԱՐ ԱԶԴԵՑՈՒԹՅՈՒՆՆԵՐԻ ՆՎԱԶԵՑՄԱՆՆ ՈՒՂՂՎԱԾ ԲՆԱՊԱՀՊԱՆԱԿԱՆ ՄԻՋՈՑԱՌՈՒՄՆԵՐԻ ԲՆՈՒԹԱԳԻՐԸ**

Հաշվի առնելով այն հանգամանքը որ հորատանցքերի հորատումը և փորձնական հանույթը կիրականացվի վարձակալված տեխնիկայով, որոնք տեղամասում կգտնվեն շատ կարճ ժամանակ, ուստի նախատեսվող ուսումնասիրության աշխատանքների ժամանակ, բացառվում է և բնապահպանական տեսակետից տարբեր վտանգավորության թափոնների (մեխանիզմների յուղեր, քսայուղեր, մետաղաջարդոն, անվադողեր) առաջացումը:

Տարածքում աշխատող տեխնիկան լիցքավորել մոտակա լիցքավորման կայանում, բացառելով նավթամթերքների պահեստավորում տարածքում:

Դիզելային շարժիչների սպասարկումը կազմակերպել տեխ. սպասարկման կայաններում:

Կենցաղային աղբի տեղափոխվում մոտակա աղբահավաք կետեր:

Տարածքում աշխատող տեխնիկան պարտադիր պետքե լինեն սարքին վիճակում և ունենան արտաթորվող թունավոր նյութերի չեզոքացուցիչ և ձայնախլացուցիչ սարքեր:

Փոշենստեցման նպատակով փոշեառաջացման օջախի մուտքային ավտոճանապարհի ջրում տարվա չոր և շոգ եղանակներին: Ջուրը նախատեսվում է բերել համապատասխան ջրօգտագործման պայմանագրերի համաձայն՝ Գեղհովիտ գյուղի ջրամատակարարման ցանցերից:

Կեղտաջրերի հավաքում հորատիպ զուգարանում, որը դատարկում է հատուկ ծառայության ուժերով:

Անվտանգության նկատառումներից ելնելով նախատեսվում է աշխատանքների իրականացման տարածքների մեկուսացում/ցանկապատում: Հարակից համայնքների բնակիչների անվտանգության ապահովման նպատակով տեղամասի եզրագծով, մուտքային ճանապարհների մոտ՝ հորատհարթակների անմիջական հարևանությամբ կտեղադրվեն զգուշացնող ցուցանակներ: Փորձնական բացահանքի տարածքը կերիզվի փշավոր մետաղալարով

Կենդանական և Բուսական աշխարհի պահպանությանն ուղղված միջոցառումներ՝ հիմք ընդունելով ՀՀ կառավարության 31.07.2014թ. N781 որոշման դրույթները:

Տեղամասի տարածքում կենդանական աշխարհի ներկայացուցիչների բներ, բնադրավայրեր չեն դիտարկվել: Երկրաբանական ուսումնասիրության աշխատանքները կարճատև են, ծրագրավորվող աշխատանքները փոքրածավալ: Շրջանի կենդանական աշխարհի ներկայացուցիչների վրա հնարավոր բացասական ազդեցությունների նվազեցման նպատակով նախատեսվում է սարքավորումները աշխատացնել բացառապես սարքին վիճակում՝ ապահովելով նորմատիվ փաստաթղթերով սահմանված աղմուկի նվազագույն մակարդակը:

Աշխատանքների ավարտից հետո կկատարվի խախտված տարածքների ռեկուլտիվացիա, հետ փռված ապարները կփխրեցվեն, ինչը թույլ կտա ապահովել նոսր բուսականության արագ վերարտադրությունը և վերականգնել բնական լանդշաֆտային պայմանները:

Երկրաբանական ուսումնասիրության աշխատանքների ընթացքում «Սիմոնա» ՍՊ ընկերությունը իրականացնելու է շրջակա միջավայրի վրա բացասական ազդեցության կանխարգելմանը և մեղմացմանն ուղղված հետևյալ մշտադիտարկումները.

մթնոլորտային օդ կատարվող աղտոտող նյութերի արտանետումների որակական և քանակական պարամետրերի պարբերական չափումներ, հետախուզական փորվածքների անցման շրջանում, շաբաթական մեկ անգամ հաճախականությամբ: Որպես սահմանային թույլատրելի խտությունները ընդունվելու են. ածխածնի օքսիդի համար` 5մլգ/մ3, ազոտի երկօքսիդի համար` 0.085մլգ/մ3, մրի համար` 0,15մլգ/մ3:

2. լեռնատրանսպորտային սարքավորումների աշխատանքային վիճակի` մասնավորապես չեզոքացուցիչ սարքավորումների սարքին վիճակի պարբերական մշտադիտարկումներ, տարին մեկ անգամ հաճախականությամբ:

3. օգտագործված մեքենայական յուղերով ու քսայուղերով, ՀՀ կառավարության 24.08.2007թ.-ի թիվ 1277-Ն որոշմամբ սահմանված աղտոտիչ նյութերով հայցվող տեղամասի հողերի հնարավոր աղտոտումից խուսափելու նպատակով հողերի աղտոտվածության մշտադիտարկումներ:

Ընդերքօգտագործման հետևանքով բնապահպանական կորուստների նվազեցման, անվերադարձ ազդեցության կանխարգելման և աղտոտվածության ուսումնասիրության նպատակով վերցված նմուշների լաբորատոր հետազոտությունը նախատեսվում է իրականացնել հավատարմագրված, համապատասխան հավաստագրեր ունեցող լաբորատորիաներում:

«Ընդերքօգտագործման հետևանքով բնապահպանական կորուստների նվազեցման, անվերադարձ ազդեցության կանխարգելման նպատակով պլանավորվող մշտադիտարկումների իրականացման պահանջների, ինչպես նաև արդյունքների վերաբերյալ հաշվետվությունները ներկայացնելու կարգը սահմանելու մասին» ՀՀ կառավարության 22.02.2018թ.-ի N 191-Ն որոշման համաձայն նախատեսվում է իրականացնել մշտադիտարկումներ:

Բնապահպանական միջոցառումների համար նախատեսվում է տարեկան մասնահանել 125.0հազ.դրամ: